Elifor luy diſt : Doncques ma damepour obeïr à voſtre commandement vous ay je tenu promeſſe car il n'y a ne aura jamais aultre imaige en mon cueur que celle que vous avez veue au dehors de mon eſtomach ; & ceſte là ſeule veulx je aymer reverer & adorer non comme femmemais comme mon Dieu en terre entre les mains de laquelle je mects ma mort & ma vie. Vous ſuppliant que ma parfaicte & grande affection qui a eſté ma vie tant que je l'ay portée couverte ne ſoit ma mort en la defcouvrant.